अजमेर बम धमाकों में लिप्त लोगों के नामों की चर्चा हम उनके कारनामों के साथ करेंगे, लेकिन पूर्व इसके मैं इन दो बातों पर विशेष ध्यान दिलाना चाहता हूं। राजस्थान के नगर जयपुर में 31 अक्टूबर 2005 को जब यह बैठक आयोजित की गई तो वहां भारतीय जनता पार्टी की सरकार थी। वसुंधरा राजे सिंधिया मुख्यमंत्री थीं। इस बैठक में शामिल होने वालों में साध्वी प्रज्ञा सिंह का नाम भी शामिल था, जिनका चित्र मध्यप्रदेश के मुख्यमंत्री शिवराज सिंह चैहान के साथ हेमंत करकरे द्वारा उनके कारनामों का खुलासा होने पर बार-बार दिखाया गया। यह गेस्ट हाउस गुजराती समाज का गेस्ट हाउस था, जिस राज्य के मुख्यमंत्री नरेन्द्र मोदी हैं। सोचना होगा आख़िर क्या करते हैं यह लोग सत्ता में आने के बाद।